spem bonam concipio aliquando id futurum Incidi nuper in catalogum librorum, quem semper 
meus frater annotatum habet in quo erat scriptum. Nicolaum de Monardes hispanum librum 
edidisse hispanice de exoticis Medicamentis. ‘Coœpi statim mecum cogitare ut de illo, qui absque 
dubio bonus est, ad te scriberem, si forte laborem uertendi in latinum sermonem, quo & ali 
lectione illius participes fieri possent, in te suscipere uelles, utque id facere uelis si commodum 
uidetur, frater meus & ego obnixe rogamus. Sed quid fit de tuis obseruationibus Lusitanicis. 
Desiderio illarum tenemur Impedimenta quæ tibi obijiuntur facile agnosco. Dabit Deus finem. 
Jussit me summus noster D. Crato Cesareæ M5s Medicus intimus cum his diebus cum Impera- 
toria M hac iter faceret ut te diligenter & officiose, si forte scriberem, ipsius nomine salutarem. 
Noster HL.* in patriam rursus redijt, una cum illo cuius hospitio Lutetiæ utebar, exaudiuntur 
autem denuo murmura tempestatis seuerioris quam antea vtinam vana. Sed non lubet neque 
licet plura scribere. Tuas expecto auide & quo citius eas miseris, co gratiores erunt. Occasiones 
non desunt Noribergam ad fratrem meum eas mittendi. Si quid seminum adiunxeris qualia sint, 
& fratri & mihi gratissima erunt ut hortulos nostros aliquomodo instituamus præsertim peto duo 
tantum grana Peruuiani chrysanthemi, quod ad pedes duodecim Lipsiæ mihi excreuit & floruit 
pulgerrime. Si in metallicis nostris fodinis aliquid est, quo tibi uel tuis amicis gratificari potero, 
audacter petito, si modo in nostra potestate est, auferes. Vale. Salutat te frater meus. Norim- 
bergæ Cal. January 71. Tuus L. C. 
Eruditione doctrinæ Virtuteque præstanti Dn. Carolo Clusio Viro cdlariss. &c. amico suo 
obseru. Antuerpiæ apud Christophorum Plantinum. 
1571 Ludovici Camerarij Norimbergæ kl. Januarij Accepi Machliniæ X kl. Martij Respondi 
ibidem XIII k. April. ; 
No. 104. Ex Cod. Vulc. ror. Bibliotheek der Rijks-Universiteit te Leiden. 
S. D. Carole doctissime. Gratissimæ tuæ mihi fuerunt litteræ, quamuis eas inuerso ordine & 
satis tarde acceperim. Gratias ago pro seminibus, Peruuianum Chrysanthemum uidebo ad quam 
altitudinem producere possim, ante annum Bredæ in horto Principis ad pedes 12 excreuit, rudi- 
mentaque solum floris posuit. Nihil est quod possim modo remittere, mitto tantum plantam 
Damasoniïj, & tradidi. H. Goltzio tibi niso homini, qui mihi operam & diligentiam promisit in 
curando suam. Rumor de obitu Mathioli falsus fuit. Doctiss. viri Dodonei opus expecto. & tuas 
etiam obseruationes hispanicas, quarum liniamenta ut ita dicam quædam uidi Parisijs cum esses. 
Te bene valere opto, utque me amare uelis, oro. Crebræ interpellationes, tempore sc. mercatus 
cum pluribus amicis opera danda est, plura scribere modo ad te me non sinunt. Ignosce igitur 
ruditati & festinationi meæ. Lips. XXVIIT April 1 Tuus Ludouicus C. 
Eruditione doctrinæ Virtuteque præstanti Dn. Carolo Clusio amico suo obseru. 
1570 Lipsia 28 April. Accepi Mechliniæ 24 Junij. 
r 
No. 105. Ex Cod. Vulc. 107. Bibliotheek der Rijks-Universiteit te Leiden. 
S. P. habes jam D. Clusi nostras de stirpium historia pembtades ex his ad harum amplifica- 
tionem prefuisse, cum jam jam profecturus facile fuit tibi observare sed secessus noster ad Lugdu- 
num Batavorum ampliorem prebuit occasionem. Observavi hac æstate non paucas quas non Existi- 
maveram, hic reperiendas, ex quibus sunt polygonatum odorato flore, bifolium radice bulbosa, 
satvricorum basilicorum differentes colore flores variæ species. conyzæ alterius illud genus quod 
Lobelius heliantum cognominat ; rosa dunensis flore candido odorato, fructu nigro in apricis que 
tumulis adjacent reperitur; pyrola, gramen parnasium üsdem locis frequentissimum, campanula illa 
cerulea auium, malvæ Gentianæ species et satis frequens 1bi est. Vidi asparagum in convallibus 
tumulorum collectum hortensi speciosiorem Kali ad littora nascitur, humilis illa salix, quam de- 
scripsisti in Panonicis observationibus passim circa dunos locis herbosis una cum Rhamno primo (ni 
fallor) baccis rubentibus exit anemones flosculis albidis et purpurascentibus quales circa Mechlinam 
in silva prope Hagam gignuntur, nymphæa parva lutea in réside Rheno copiosa est, orobanchæ 
similis rapogenistæ in tumulis arenosis etiam reperitur hyperinum illud supinum quod in Hispanicis 
observationibus descripsisti in pallustribus, ubi glebe effodiuntur invenitur una cum Chamaeleagno et 
vacinis pallustribus alibi videre est judaicæ herbæ species quam Lobelius Lysimachium guberculatum 
* An Hubertus Languetus ? 
(261) 61* 
